A BIZOTTSÁG HATÁROZATA
(2006. november 6.)
a 2003/804/EK és a 2003/858/EK bizottsági határozatnak az emberi fogyasztásra szánt élő puhatestűek és élő tenyésztett halak, valamint az azokból származó termékek állat-egészségügyi bizonyítványainak kiállítására vonatkozó követelmények tekintetében történő módosításáról
(az értesítés a C(2006) 5167. számú dokumentummal történt)
(EGT vonatkozású szöveg)
(2006/767/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tenyésztett víziállatok és az akvakultúra-termékek forgalomba hozatalára irányadó állat-egészségügyi feltételekről szóló, 1991. január 28-i 91/67/EGK tanácsi irányelvre (1) és különösen annak 19. cikke (1) bekezdésére, 20. cikke (1) bekezdésére és 21. cikke (2) bekezdésére,
mivel:
(1)
Az élelmiszer-higiéniáról szóló, 2004. április 29-i 852/2004/EK európai parlamenti és tanácsi rendelet (2) megállapítja az élelmiszer-higiéniáról szóló általános szabályokat az élelmiszeripari vállalkozók számára.
(2)
Az állati eredetű élelmiszerek különleges higiéniai szabályainak megállapításáró szóló, 2004. április 29-i 853/2004/EK európai parlamenti és tanácsi rendelet (3) megállapítja az állati eredetű élelmiszerek higiéniai szabályaira vonatkozó különleges követelményeket.
(3)
Az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló, 2004. április 29-i 854/2004/EK európai parlamenti és tanácsi rendelet (4) megállapítja az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályokat.
(4)
A 2074/2005/EK bizottsági rendelet (5) megállapítja a 853/2004/EK rendelet szerinti bizonyos termékekre és a 854/2004/EK rendelet és a 882/2004/EK európai parlamenti és tanácsi rendelet (6) szerinti hatósági ellenőrzések megszervezésére vonatkozó végrehajtási intézkedéseket, a 852/2004/EK rendelettől való eltérést, valamint a 853/2004/EK és a 854/2004/EK rendelet módosítását.
(5)
A 95/70/EK tanácsi irányelv (7) bevezeti a kéthéjú kagylókat érintő egyes betegségek elleni védekezés céljából való közösségi minimumintézkedéseket.
(6)
A 91/67/EGK irányelv előírja a tenyésztett víziállatok és az akvakultúra-termékek forgalomba hozatalára irányadó állat-egészségügyi feltételeket.
(7)
A puhatestűek, ezek ikrájának és ivarsejtjeinek továbbtenyésztés, hízlalás, átmosás vagy emberi fogyasztás céljából végzett behozatalához szükséges állat-egészségügyi feltételek és az állat-egészségügyi bizonyítványaik kiállítására vonatkozó követelmények megállapításáról szóló, 2003. november 14-i 2003/804/EK bizottsági határozat (8) és a tenyésztésre szánt élő halak, ezek ikrája és ivarsejtjei, valamint az emberi fogyasztásra szánt élő tenyésztett halak és az azokból származó termékek behozatalához szükséges állat-egészségügyi feltételek és a bizonyítványok kiállítására vonatkozó követelmények megállapításáról szóló, 2003. november 21-i 2003/858/EK bizottsági határozat (9) megállapítja az emberi fogyasztásra szánt élő puhatestűek és élő tenyésztett halak, valamint az azokból származó termékek állat-egészségügyi bizonyítványainak kiállítására vonatkozó követelményeket.
(8)
Ezen termékek tanúsítási eljárásának egyszerűsítése érdekében az ezekben a határozatokban megállapított állat-egészségügyi bizonyítványok kiállítására vonatkozó követelményeket az emberi fogyasztásra szánt szállítmányok számára belefoglalták a 853/2004/EK rendelettel összhangban kidolgozott egészségügyi bizonyítványokba.
(9)
A 2003/804/EK és 2003/858/EK határozatokat ezért ennek megfelelően módosítani kell, a tenyésztett víziállatok és az azokból származó termékek állat-egészségügyi követelményeiről és a tenyésztett víziállatok egyes betegségeinek megelőzéséről és azok elleni védekezésről szóló COM(2005) 362 tanácsi irányelvet (10) is figyelembe véve.
(10)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2003/804/EK határozat módosításai
A 2003/804/EK határozat a következőképpen módosul:
1.
A 4. cikk helyébe a következő szöveg lép:
„4. cikk
Emberi fogyasztásra szánt élő puhatestűek behozatalára vonatkozó feltételek
(1) A tagállamok csak abban az esetben engedélyezik az emberi fogyasztásra szánt élő puhatestűek területükre történő behozatalát, ha:
a)
a harmadik feladó ország megjelenik a 2006/766/EK (11) bizottsági határozat által létrehozott listán;
b)
a szállítmányt a 2074/2005/EK bizottsági rendeletben megállapított mintával összhangban kidolgozott közös köz- és állategészségügyi bizonyítvány kíséri;
c)
a szállítmány megfelel a 853/2004/EK rendeletben előírt csomagolási és címkézési rendelkezéseknek.
(2) Ha a puhatestűeket közösségi vizekben átmosni vagy újra bemeríteni szándékozzák, a szállítmánynak a 3. cikk (1) bekezdésében megállapított rendelkezéseknek is meg kell felelnie.
2.
Az 5. cikk helyébe a következő szöveg lép:
„5. cikk
Egyes emberi fogyasztásra szánt élő puhatestűek behozatalára vonatkozó kiegészítő feltételek
(1) A 95/70/EK irányelv D. mellékletében említett egyik vagy több betegségre hajlamos puhatestű fajok szállítmányainak a 4. cikkben meghatározott feltételeken túl:
a)
megoldatlan rendkívüli elhullástól és elismerten a kérdéses betegségektől mentes forrásból kell származniuk, a közösségi jogszabályokkal vagy a harmadik származási ország illetékes hatóságai vonatkozó OIE (Nemzetközi Állatjárványügyi Hivatal) szabványaival összhangban; vagy
b)
a 852/2004/EK rendelet 2. cikke (1) bekezdésében meghatározott feldolgozott vagy feldolgozatlan termékekként kell importálni; vagy
c)
közvetlenül egy engedélyezett behozatali központba kell küldeni, ahol a puhatestűek további feldolgozáson mennek keresztül, a 853/2004/EK rendelet III. melléklete VII. szakaszának és a 854/2004/EK rendelet 6. cikkének sérelme nélkül.
(2) A tagállamokba vagy a mentes, illetve a 91/67/EGK irányelv 5. vagy 10. cikkével összhangban az e státusz elérésére irányuló programban részt vevő övezetekre importált Bonamia ostrea és/vagy Marteilia refringens fertőzésre hajlamos puhatestű fajok szállítmányainak a 4. cikkben meghatározott követelményeken túl a következőknek is meg kell felelniük:
a)
a forrásnak elismerten mentesnek kell lennie a vonatkozó betegségtől, a közösségi jogszabályokkal vagy a harmadik származási ország illetékes hatóságai vonatkozó OIE szabványaival összhangban; vagy
b)
a szállítmányt feldolgozott vagy feldolgozatlan termékekként kell importálni, a 852/2004/EK rendelet 2. cikke (1) bekezdésében meghatározottak szerint; vagy
c)
a szállítmányt közvetlenül egy engedélyezett behozatali központba kell küldeni, ahol a puhatestűek további feldolgozáson mennek keresztül, a 853/2004/EK rendelet III. melléklete VII. szakaszának és a 854/2004/EK rendelet 6. cikkének sérelme nélkül.
(3) Ez a cikk nem alkalmazandó, ha a puhatestűeket a 853/2004/EK rendelettel összhangban a végső felhasználónak való értékesítésre kínálható módon csomagolták és címkézték.”
3.
Az V. melléklet A. részének 2. pontja helyébe a következő lép:
„2.
Életképes puhatestűek csak akkor hagyhatják el az engedélyezett behozatali központot, ha a 853/2004/EK rendelettel összhangban a végső felhasználónak való értékesítésre kínálható módon csomagolták és címkézték őket.”
2. cikk
A 2003/858/EK határozat módosításai
A 2003/858/EK határozat a következőképpen módosul:
1.
Az 5. cikk (1) bekezdése helyébe a következő szöveg lép:
„5. cikk
A tenyésztett halakból származó, emberi fogyasztásra szánt termékek behozatalára vonatkozó feltételek
(1) A tagállamok csak abban az esetben engedélyezik a tenyésztett halakból származó, emberi fogyasztásra szánt termékek területükre történő behozatalát, ha:
a)
a harmadik feladó ország megjelenik a 2006/766/EK (12) bizottsági határozat által létrehozott listán;
b)
a szállítmányt a 2074/2005/EK bizottsági rendeletben megállapított mintával összhangban kidolgozott közös köz- és állategészségügyi bizonyítvány kíséri;
c)
a szállítmány megfelel a 853/2004/EK rendeletben előírt csomagolási és címkézési rendelkezéseknek.
2.
A 6. cikk helyébe a következő szöveg lép
„6. cikk
A tenyésztett halakból származó, emberi fogyasztásra szánt termékek behozatalára vonatkozó kiegészítő feltételek
(1) Az ISA és/vagy EHN-re hajlamos hajfajok szállítmányainak, az 5. cikkben meghatározott követelményeken túl a következőknek is meg kell felelniük:
a)
a forrásnak elismerten mentesnek kell lennie a kérdéses betegségektől, a közösségi jogszabályokkal vagy a harmadik származási ország illetékes hatóságainak vonatkozó OIE (Nemzetközi Állatjárványügyi Hivatal) szabványaival összhangban; vagy
b)
a halakat elszállítás előtt ki kell zsigerelni; vagy
c)
a szállítmányt közvetlenül egy engedélyezett behozatali központba kell küldeni, ahol a halak további feldolgozáson mennek keresztül.
(2) A tagállamokba vagy a mentes, illetve a 91/67/EGK irányelv 5. vagy 10. cikkével összhangban az e státusz elérésére irányuló programban részt vevő övezetekbe importált VHS-re és/vagy IHN-re hajlamos halfajok szállítmányainak az 5. cikkben meghatározott követelményeken túl a következőknek is meg kell felelniük:
a)
a forrásnak elismerten mentesnek kell lennie a vonatkozó betegségtől, a közösségi jogszabályokkal vagy a harmadik származási ország illetékes hatóságainak vonatkozó OIE szabványaival összhangban; vagy
b)
a halakat elszállítás előtt ki kell zsigerelni; vagy
c)
a szállítmányt közvetlenül egy engedélyezett behozatali központba kell küldeni, ahol a halak további feldolgozáson mennek keresztül.”
3.
A IV. és az V. mellékletet törölni kell.
3. cikk
Ezt a határozatot az Európai Unió Hivatalos Lapjában való kihirdetését követő hetedik naptól kell alkalmazni.
4. cikk
Ennek a határozatnak a tagállamok a címzettjei.
Kelt Brüsszelben, 2006. november 6-án.